**Ministru kabineta noteikumu projekta** **“Grozījumi Ministru kabineta 2016.gada 20.decembra noteikumos Nr.870 “Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā Ministru kabineta 2016.gada 20.decembra noteikumu Nr.870 "Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases pirmo un otro kārtu" (turpmāk – MK noteikumi Nr.870) redakcija nosaka:   * 7.2.1. līdz 2023.gada 31.decembrim uzlaboto ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai, – 775 ārstniecības iestādes; * 7.2.2. līdz 2023.gada 31.decembrim iedzīvotāju skaits, kuriem ir pieejami uzlaboti veselības aprūpes pakalpojumi, – 2 023 825 iedzīvotāji; * 7.3. līdz 2018.gada 31.decembrim sasniedzamo finanšu uzraudzības rādītāju – sertificēti attiecināmie izdevumi 46 799 872 *euro* apmērā, tai skaitā: projektu iesniegumu atlases pirmajā kārtā – 22 314 031 *euro* un projektu iesniegumu atlases otrajā kārtā – 24 485 841 *euro*.  Savukārt saskaņā ar 2017.gada 30.novembrī ar Eiropas Komisijas Eiropas Komisijas apstiprinātajiem darbības programmas “Izaugsme un nodarbinātība” (turpmāk - DP) grozījumiem Nr.2, kas nacionālā līmenī tika apstiprināti ar Ministru kabineta 2017.gada 29.marta rīkojumu Nr.160 *“Grozījumi Eiropas Savienības struktūrfondu un Kohēzijas fonda 2014.-2020. gada plānošanas perioda darbības programmā "Izaugsme un nodarbinātība””* Eiropas Reģionālās attīstības fonda (turpmāk – ERAF) tika precizēti iznākuma rādītāji uz šādām vērtībām, proti Nr. i.9.3.2.a *“Uzlaboto ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai”* ārstniecības iestāžu skaits – 606 un Nr. i.9.3.2.b (CO36) *“Iedzīvotāju skaits, kuriem ir pieejami uzlaboti veselības aprūpes pakalpojumi”* - cilvēku skaits - 1 839 598. Kā arī ar 2018.gada 5.jūlijā Eiropas Komisijas apstiprinātajiem DP grozījumiem Nr.3, kas nacionālā līmenī tika apstiprināti ar Ministru kabineta 2018.gada 26.februāra rīkojumu Nr.69 “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība””, 9.prioritārā virziena “Sociālā iekļaušana un nabadzības apkarošana” ERAF snieguma ietvara finanšu rādītāja starpposma izpilde attiecībā uz Veselības ministrijas administrējamo 9.3.2. specifisko atbalsta mērķi "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" (turpmāk – SAM 9.3.2.) uz 2018.gada 31.decembri tika grozīta no 46 799 872 *euro* uz 7 796 118 *euro.*  Līdz ar to nepieciešams veikt tehniskos grozījumus un precizēt MK noteikumu Nr.870 7.2.1., 7.2.2. un 7.3.apakšpunkta redakciju, nosakot, ka:  1) līdz 2023.gada 31.decembrim uzlaboto ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai, – 606 ārstniecības iestādes;  2) līdz 2023.gada 31.decembrim iedzīvotāju skaits, kuriem ir pieejami uzlaboti veselības aprūpes pakalpojumi, – 1 839 598 iedzīvotāji;  3) SAM 9.3.2. ietvaros līdz 2018.gada 31.decembrim ir sasniedzams finanšu uzraudzības rādītājs – sertificēti attiecināmie izdevumi 7 796 118 *euro* apmērā, tai skaitā: projektu iesniegumu atlases pirmajā kārtā – 7 796 118 *euro* un projektu iesniegumu atlases otrajā kārtā – 0 *euro*.  Projektu iesniegumu atlases otrajai kārtai līdz 2018.gada 31.decembrim sasniedzamais finanšu uzraudzības rādītājs ir 0 euro, ņemot vērā, ka finansējums VSIA “Paula Stradiņa klīniskās universitātes slimnīca” A korpusa 2.kārtas lielajam projektam tiks plānots tikai pēc līguma par projekta īstenošanu noslēgšanas. Atbilstoši regulas Nr. 1303/2013  102.panta 1.punktā noteiktajam VSIA "Paula Stradiņa klīniskā universitātes slimnīca" lielais projekts tiek uzskatīts par apstiprinātu, jo trīs mēnešu laikā no paziņošanas brīža Eiropas Komisijai (paziņojums par atlasīto lielo projektu “Paula Stradiņa klīniskās universitātes slimnīcas jaunās A2 ēkas attīstība” tika nosūtīts Eiropas Komisijai 2018.gada 30.augustā, izmantojot EK informācijas sistēmu (SFC)) netika saņemts lēmums par lielā projekta noraidīšanu.  Grozījumiem ir tehnisks raksturs. Grozījumi paredz mainīt SAM 9.3.2. līmeņa uzraudzības rādītājus, un tiem nav tiešas ietekmes uz īstenošanā esošajiem projektiem, kā arī nav paredzēts veikt grozījumus līgumos par projekta īstenošanu. Turklāt, DP snieguma ietvara finanšu rādītāja starpposma izpilde ir 7,8 milj. *euro* un atbilstoši Kohēzijas politikas fondu vadības informācijas sistēmas datiem finanšu rādītājs ir sasniegts 140% (faktiskā izpilde līdz 2018.gada 31.oktobrim (apstiprinātie maksājumi) ir 10,9 milj.  *euro*).  Noteikumu projektā noteiktas normas tiks piemērotas no noteikumu projekta spēkā stāšanās brīža. |
| 3. | Projekta izstrādē iesaistītās institūcijas un publiskas personas kapitālsabiedrības | Nav attiecināms |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Tiesību akta projekts nodrošina ātrāku un kvalitatīvāku SAM 9.3.2. mērķu sasniegšanu un pakalpojumu pieejamību sabiedrības interesēs un tam nav ietekmes uz sabiedrības interesēm un pienākumiem, līdz ar to nav nepieciešams organizēt sabiedrības informēšanas pasākumus saistībā ar šī projekta izstrādi. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs un finansējuma saņēmēji ir ārstniecības iestādes. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3. | Cita informācija | Nav. |

Veselības ministre Anda Čakša

Vīza: Valsts sekretāra p.i. D.Mūrmane - Umbraško

N.Hamandikova, 67876012

Natalija.hamandikova@vm.gov.lv